Қәак, сык анауа иазыжәуазеи акәымзар, бжеиҳан ани амузыкантцәа зыдҳәалоу ахыбра ддәылҵны, амҩаду иахьаԥну аԥса-ҵла дуқәа рымҵа дгылоуп, ас уажә дшеилаҳәоу еиԥш иџьынс еиқәа ишьаҵаны, Шәантәыла ҩыжәрак аҿы ҳамҭас ирҭаз ацәа хылԥа ихагәҭа иқәыршәны акәымкәагьы, ипиджак цыҩцыҩ ишәҵаны деилаҳәа-еилаца, газеҭ гәарҭак еиларҽы иҩыҵра иҵакны, илахьгьы акыр иааиқәҵашәа.